title: 2017 m. liepos 26 d. Komisijos įgyvendinimo reglamentas (ES) 2017/1394, kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
28.7.2017

               LT

               Europos Sąjungos oficialusis leidinys

               L 197/3

         KOMISIJOS ĮGYVENDINIMO REGLAMENTAS (ES) 2017/1394
   2017 m. liepos 26 d.
   kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
   kadangi:

               (1)

               Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

               (2)

               iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

               (3)

               Reglamentas (EB) Nr. 1484/95 turėtų būti atitinkamai iš dalies pakeistas;

               (4)

               siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1484/95 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 26 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 150, 2014 5 20, p. 1.

      (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

      PRIEDAS
      „
            I PRIEDAS

                        KN kodas

                        Prekių aprašymas

                        Tipinė kaina
                        (EUR/100 kg)

                        3 straipsnyje nurodytas užstatas
                        (EUR/100 kg)

                        Kilmės šalis (1)

                        0207 12 10

                        Užšaldytos viščiukų skerdenėlės, pateiktos kaip „70 % viščiukai“

                        112,5

                        0

                        AR

                        0207 12 90

                        Užšaldytos viščiukų skerdenėlės, pateiktos kaip „65 % viščiukai“

                        125,5

                        0

                        AR

                        145,2

                        0

                        BR

                        0207 14 10

                        Užšaldytos vištų ar gaidžių skerdenėlių dalys be kaulų

                        249,8

                        15

                        AR

                        202,6

                        29

                        BR

                        295,5

                        1

                        CL

                        214,6

                        26

                        TH

                        0207 27 10

                        Užšaldytos kalakutų skerdenėlių dalys be kaulų

                        306,1

                        0

                        BR

                        346,8

                        0

                        CL

                        0408 91 80

                        Kiaušiniai be lukštų, džiovinti

                        354,1

                        0

                        AR

                        1602 32 11

                        Nevirti ir nekepti gaminiai iš vištų ar gaidžių

                        203,9

                        25

                        BR

                  “

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2011 m. rugsėjo 29 d. Komisijos įgyvendinimo reglamentas (ES) Nr. 972/2011, kuriuo nustatomos cukraus sektoriaus produkto melasos tipinės kainos ir papildomi importo muitai, taikomi nuo 2011 m. spalio 1 d.

text:
30.9.2011

               LT

               Europos Sąjungos oficialusis leidinys

               L 254/14

         KOMISIJOS ĮGYVENDINIMO REGLAMENTAS (ES) Nr. 972/2011
   2011 m. rugsėjo 29 d.
   kuriuo nustatomos cukraus sektoriaus produkto melasos tipinės kainos ir papildomi importo muitai, taikomi nuo 2011 m. spalio 1 d.
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 143 straipsnį kartu su 4 straipsniu,
   kadangi:

               (1)

               2006 m. birželio 30 d. Reglamente (EB) Nr. 951/2006, nustatančiame išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2) numatyta, kad melasos importo CIF kainos yra „tipinės kainos“. Ši kaina laikoma nustatyta už standartinės kokybės, apibrėžtos Reglamento (EB) Nr. 951/2006 27 straipsnyje, produktus;

               (2)

               tipinės kainos nustatomos remiantis Reglamento (EB) Nr. 951/2006 29 straipsnyje pateikta informacija, išskyrus atvejus, numatytus šio reglamento 30 straipsnyje, o tam tikrais atvejais šias kainas galima nustatyti pagal Reglamento (EB) Nr. 951/2006 33 straipsnyje nurodytą metodą;

               (3)

               koreguojant kainas, kurios nėra taikomos standartinei kokybei, reikia padidinti arba sumažinti kainas pagal siūlomos melasos kokybę, atsižvelgiant į Reglamento (EB) Nr. 951/2006 32 straipsnio nuostatas;

               (4)

               kai atitinkamo produkto ribinė kaina ir jo tipinė kainos skiriasi, reikėtų nustatyti papildomus importo muitus tuo atveju, kai tenkinamos Reglamento (EB) Nr. 951/2006 39 straipsnyje nurodytos sąlygos. Jei pagal Reglamento (EB) Nr. 951/2006 40 straipsnio nuostatas importo muitų taikymas sustabdomas, reikėtų nustatyti tam tikrus tų importo muito dydžius;

               (5)

               reikia nustatyti tipines kainas ir papildomus importo muitus minėtiems produktams pagal Reglamento (EB) Nr. 951/2006 34 straipsnį;

               (6)

               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 34 straipsnyje išvardytiems produktams taikomos tipinės kainos ir papildomi importo muitai yra nustatomi šio reglamento priede.
   2 straipsnis
   Šis reglamentas įsigalioja 2011 m. spalio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2011 m. rugsėjo 29 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      PRIEDAS

         Cukraus sektoriaus produkto melasos tipinės kainos ir papildomi importo muitai, taikomi nuo 2011 m. spalio 1 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  Importo muito už 100 kg neto atitinkamo produkto dydis, kai pagal Reglamento (EB) Nr. 951/2006 40 straipsnio nuostatas importo muito taikymas sustabdomas (1)

                  1703 10 00 (2)

                  12,44

                  —

                  0

                  1703 90 00 (2)

                  11,97

                  —

                  0

         (1)  Remiantis Reglamento (EB) Nr. 951/2006 40 straipsnio nuostatomis, šis dydis pakeičia šiems produktams bendrajame muitų tarife nustatytą muitą.

         (2)  Nustatoma už standartinės kokybės, kaip ji apibrėžta Reglamento (EB) Nr. 951/2006 27 straipsnyje, produktus.


title: 2013 m. gegužės 3 d. Komisijos įgyvendinimo reglamentas (ES) Nr. 409/2013 dėl Europos oro eismo valdymo planui įgyvendinti būtinų bendrų projektų apibrėžimo, valdymo struktūrų parengimo ir paskatų sukūrimo  Tekstas svarbus EEE

text:
4.5.2013

               LT

               Europos Sąjungos oficialusis leidinys

               L 123/1

         KOMISIJOS ĮGYVENDINIMO REGLAMENTAS (ES) Nr. 409/2013
   2013 m. gegužės 3 d.
   dėl Europos oro eismo valdymo planui įgyvendinti būtinų bendrų projektų apibrėžimo, valdymo struktūrų parengimo ir paskatų sukūrimo
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 550/2004 dėl oro navigacijos paslaugų teikimo bendrame Europos danguje (1), ypač į jo 15a straipsnį,
   kadangi:

               (1)

               pagrindiniuose Bendro Europos dangaus teisės aktuose yra Europos Parlamento ir Tarybos reglamento (EB) Nr. 549/2004 (2) 3 straipsnio 1 dalyje nurodytos priemonės;

               (2)

               pagrindiniai Bendro Europos dangaus teisės aktai taikomi be poveikio valstybių narių įpareigojimams pagal Reglamento (EB) Nr. 549/2004 1 straipsnio 2 dalį;

               (3)

               2011 m. gruodžio 22 d. komunikate (3) Komisija paskelbė ketinanti pagal Reglamento (EB) 550/2004 15a straipsnį paaiškinti SESAR (Bendro Europos dangaus oro eismo valdymo mokslinių tyrimų) programos diegimui skirtus valdymo ir paskatų mechanizmus. Prie šių mechanizmų priskiriami: bendri projektai, kurie turėtų padėti sėkmingai įgyvendinti pagrindinį Oro eismo valdymo planą; bendrų projektų gairės, kuriomis turėtų būti nustatyti privalomieji pagrindiniai reikalavimai, kuo bendri projektai gali būti naudingi tokiam įgyvendinimui; taip pat valdymo mechanizmai, kuriais, paskirsčius suinteresuotųjų šalių pareigas, turėtų būti laiku, suderintai ir koordinuotai užtikrinamas diegimas;

               (4)

               Reglamentu (EB) Nr. 550/2004 siekiama oro erdvės naudotojams ir oro navigacijos paslaugų teikėjams kolektyvinę oro navigacijos infrastruktūrą, oro navigacijos paslaugų teikimą ir oro erdvės naudojimą gerinti dirbant drauge bendruose projektuose. Tikslas – paspartinti Bendro Europos dangaus oro eismo valdymo mokslinių tyrimų projekto SESAR įgyvendinimą;

               (5)

               SESAR – Europos oro eismo valdymo sistemos atnaujinimo projektas. Tai technologinis Bendro Europos dangaus iniciatyvos ramstis;

               (6)

               programa SESAR sudaryta iš trijų etapų: rengimo etapo, per kurį apibrėžiamas naujos kartos oro eismo valdymo sistemų turinys; kūrimo etapo, per kurį kuriamos ir patvirtinamos naujos kartos technologinės sistemos, sudedamosios dalys ir veiklos procedūros; ir diegimo etapo, kurį sudaro naujų oro eismo valdymo sistemų pramoninimas ir įgyvendinimas;

               (7)

               susitarta, kad per projekto SESAR rengimo etapą sukurtas Europos oro eismo valdymo pagrindinis planas (toliau – OEV pagrindinis planas) bus laikomas suderintu veiksmų planu, pagal kurį oro eismo valdymo moksliniai tyrimai ir plėtra bus vykdomi iki diegimo etapo;

               (8)

               OEV pagrindiniame plane nurodyta, kaip būtina iš esmės pakeisti veiklą siekiant Bendro Europos dangaus veiklos rodiklių. Tai viena iš pagrindinių SESAR diegimo priemonių, kuria remiantis laiku, suderintai ir koordinuotai diegiamos naujos oro eismo valdymo funkcijos;

               (9)

               nustatant diegimo tikslus ir prioritetus turėtų būti atsižvelgiama į tinklo naudojimo aspektus, apibrėžtus Tinklo strateginiame plane (be kitų dalykų, jame įrašyti Europos Sąjungos masto veiklos rezultatų tikslus atitinkantys veiklos rezultatų tikslai ir jiems pasiekti planuojamos priemonės) ir Komisijos reglamentu (ES) Nr. 677/2011 (4) nustatytame Tinklo veiklos plane;

               (10)

               siekiant Bendro Europos dangaus veiklos rezultatų tikslų ir bendros numatomos oro eismo valdymo atnaujinimo naudos ypač svarbu projektą SESAR diegti laiku, suderintai ir koordinuotai;

               (11)

               Reglamento (EB) Nr. 550/2004 15a straipsnyje numatyti bendri projektai turėtų padėti pagerinti Europos oro eismo valdymo tinklo (EATMN) veiklos rodiklius; bendra jų sąnaudų ir naudos analizė turėtų būti teigiama; juose turėtų būti atsižvelgiama į galimą neigiamą poveikį tam tikriems regionams arba suinteresuotosioms šalims;

               (12)

               siekiant užtikrinti, kad bendri projektai būtų įgyvendinami ir stebimi laiku, koordinuotai ir suderintai, optimaliai naudojantis Bendro Europos dangaus reguliavimo pagrinduose numatytomis priemonėmis ir įstaigomis, turėtų būti nustatytas SESAR diegimo valdymas;

               (13)

               siekiant veiksmingai valdyti SESAR diegimą ir užtikrinti diegimo proceso patikimumą, į diegimo valdymą turėtų būti įtrauktos už OEV sistemos veiklos rezultatus atsakingos veiklą vykdančios šalys;

               (14)

               į SESAR diegimą investuojančios veiklą vykdančios suinteresuotosios šalys turėtų atlikti vadovaujamąsias diegimo veiklos valdymo ir įgyvendinimo funkcijas, pageidautina per vieną subjektą ir vengdamos interesų konflikto;

               (15)

               diegiant SESAR, gamybinė pramonė turėtų atlikti patariamąją funkciją, kad būtų užtikrintas nuoseklumas su pramoninimu ir įrangos pateikimas laiku;

               (16)

               Komisija turėtų kontroliuoti diegimo veiklą siekdama užtikrinti, kad ši veikla atitiktų Bendro Europos dangaus tikslus ir garantuotų viešąjį interesą; tam Komisija turėtų nustatyti tinkamas ataskaitų teikimo ir stebėjimo sistemas, kurioms būtų kuo geriau panaudojamos esamos priemonės, pavyzdžiui, Europos ir regioninės bendro dangaus įgyvendinimo priemonės (Europos bendro dangaus įgyvendinimo priemonių planas ir ataskaitos, taip pat regioninio bendro dangaus įgyvendinimo priemonių dokumentai);

               (17)

               Komisija Bendro dangaus komitetui turėtų teikti visą informaciją apie diegimo administratoriaus atranką, diegimo programos patvirtinimą ir įgyvendinimo projektų atranką. Šiais klausimais turėtų būti konsultuojamasi su Bendro dangaus komitetu, nepažeidžiant atitinkamose Sąjungos finansavimo programose nustatytų taisyklių ir procedūrų;

               (18)

               techninę medžiagą rengianti ir su Europos standartizavimu susijusį pirminį bei pagalbinį darbą atliekanti Europos civilinės aviacijos įrangos organizacija (EUROCAE) turėtų padėti Komisijai stebėti standartizavimą ir kurti geresnes jo sąlygas, taip pat skatinti naudoti Europos standartus;

               (19)

               už SESAR projektų diegimą, susijusį su karine sritimi, atsakingos atitinkamos valstybės narės, tačiau diegimas turėtų būti koordinuojamas su kariškiais, kad nebūtų neigiamai paveiktas gynybos pajėgumas;

               (20)

               siekiant paskatinti suinteresuotąsias šalis investuoti kuo anksčiau ir sušvelninti tuos diegimo aspektus, kurių sąnaudų ir naudos analizė yra mažiau teigiama, įgyvendinimo projektams, kurių tikslas – įdiegti bendrus projektus, turėtų būti skiriamas Sąjungos finansavimas ir kitos paskatos pagal Sąjungos finansavimo programų taisykles ir procedūras ir paskatų sistemas;

               (21)

               bus siekiama kuo didesnės SESAR diegimo ir funkcinių oro erdvės blokų sinergijos;

               (22)

               šiame reglamente numatytos priemonės atitinka Bendro dangaus komiteto nuomonę,

         PRIĖMĖ ŠĮ REGLAMENTĄ:
   I   SKYRIUS

      BENDRIEJI PRINCIPAI

   1 straipsnis
   Dalykas ir taikymo sritis
   1.   Šiame reglamente apibrėžiami Reglamento (EB) Nr. 550/2004 15a straipsnyje nurodyti projektai, paaiškinama, kaip jie valdomi, ir nustatomos jų diegimo paskatos.
   2.   Šis reglamentas taikomas Europos oro eismo valdymo tinklui (EATMN).
   2 straipsnis
   Apibrėžtys
   Šiame reglamente vartojamų terminų apibrėžtys nustatytos Reglamento (EB) Nr. 549/2004 2 straipsnyje ir Reglamento (ES) Nr. 677/2011 2 straipsnyje.
   Kitų vartojamų terminų apibrėžtys:
   1)   SESAR bendroji įmonė– Tarybos reglamentu (EB) Nr. 219/2007 (5) įsteigta įstaiga, kuriai patikėta užduotis valdyti ir koordinuoti projektą SESAR kūrimo etapu;
   2)   mokesčių sistema– Komisijos reglamentu (EB) Nr. 1794/2006 (6) nustatyta sistema;
   3)   OEV funkcijos– oro eismo valdymo funkcijų arba paslaugų, susijusių su trajektorija, oro erdvės ir antžeminiu valdymu arba su bendru maršruto, aerodromo zonos, oro uosto arba tinklo informacijos naudojimu, grupė.
   4)   SESAR diegimas– veikla ir procesai, susiję su pramoninimu ir OEV pagrindiniame plane nurodytų OEV funkcijų įgyvendinimu;
   5)   OEV funkcijų pramoninimas– atlikus patvirtinimą vykdoma veikla ir procesai, prie kurių priskiriamas standartizavimas, sertifikavimas ir gamybos pramonės (antžeminės ir orlaivių įrangos gamintojų) vykdoma gamyba;
   6)   OEV funkcijų įgyvendinimas– veiklą vykdančių suinteresuotųjų šalių vykdomas įrangos ir sistemų, įskaitant susijusias veiklos procedūras, įsigijimas, įrengimas ir atidavimas naudoti;
   7)   esminis veiklos pakeitimas– oro eismo valdymo (OEV) veiklos pakeitimas, dėl kurio gerokai pagerėja veiklą vykdančių suinteresuotųjų šalių tinklo veikimo rezultatai, kaip nurodyta OEV pagrindiniame plane.
   8)   veiklos rezultatų planas– Komisijos reglamentu (EB) Nr. 691/2010 (7) nustatytas planas;
   9)   Europos Sąjungos masto veiklos rezultatų tikslai– Reglamento (ES) Nr. 691/2010 9 straipsnyje nurodyti tikslai;
   10)   veiklą vykdančios suinteresuotosios šalys– civiliniai ir kariniai oro erdvės naudotojai, oro navigacijos paslaugų teikėjai ir oro uostus valdančios įstaigos.
   3 straipsnis
   OEV pagrindinis planas
   1.   OEV pagrindinis planas – svarbiausios gairės, kuriomis remiantis modernizuojama Europos OEV sistema ir susiejami SESAR moksliniai tyrimai ir plėtra su diegimu. Šis planas yra pagrindinė Bendro Europos dangaus priemonė būtina sklandžiam EATMN veikimui ir tam, kad SESAR būtų diegiama laiku, koordinuotai ir suderintai.
   2.   Atnaujinant OEV pagrindinį planą prisidedama prie visos Europos Sąjungos masto veiklos rezultatų tikslų siekimo ir užtikrinamas tų tikslų, SESAR diegimo ir SESAR mokslinių tyrimų, plėtros, inovacijų ir patvirtinimo veiklos nuoseklumas. Todėl atnaujinant OEV pagrindinį planą atsižvelgiama į Tinklo strateginį planą ir į Tinklo veiklos planą.
   II   SKYRIUS

      BENDRI PROJEKTAI

   4 straipsnis
   Tikslas ir turinys
   1.   Įgyvendinant bendrus projektus siekiama laiku, koordinuotai ir suderintai diegti OEV funkcijas, kurias įdiegus būtų pasiekta esminių veiklos pakeitimų.
   2.   Bendri projektai atitinka Europos Sąjungos masto veiklos rezultatų tikslus ir padeda juos pasiekti.
   3.   Bendri projektai turi būti susiję su OEV funkcijomis:

               a)

               kurios pasiekusios tinkamą pramoninimo lygį yra parengtos įgyvendinti;

               b)

               kurias diegti reikia suderintai.

         4.   OEV funkcijų parengtumas įrodomas, inter alia, remiantis SESAR bendrosios įmonės atliekamo patvirtinimo rezultatais, standartizavimo ir sertifikavimo procesų būkle ir funkcijų sąveikumo vertinimu ir atsižvelgiant į Tarptautinės civilinės aviacijos organizacijos Oro navigacijos planą ir taikomus tos organizacijos dokumentus.
   5.   Ar OEV funkcijas būtina diegti suderintai, vertinama remiantis:

               a)

               nustatyta jų geografine veikimo sritimi ir planais, įskaitant planines įdiegimo datas;

               b)

               veiklą vykdančių suinteresuotųjų šalių, kurių reikia funkcijoms įdiegti, nustatymu;

               c)

               pereinamojo laikotarpio priemonėmis, būtinomis laipsniškai diegiant funkcijas.

         6.   Be to, bendruose projektuose:

               a)

               remiantis nepriklausoma sąnaudų ir naudos analize, įrodoma ekonominė nauda Europos oro eismo valdymo tinklui ir nustatomas galimas vietinis arba regioninis neigiamas poveikis bet kurios konkrečios kategorijos veiklą vykdančioms suinteresuotosioms šalims;

               b)

               nustatomos III skyriaus 3 skirsnyje nurodytos diegimo paskatos, kuriomis visų pirma siekiama švelninti neigiamą poveikį konkrečioje geografinėje srityje arba konkrečios kategorijos veiklą vykdančioms suinteresuotosioms šalims;

               c)

               remiamasi Europos Parlamento ir Tarybos reglamento (EB) Nr. 552/2004 (8) ir Europos Parlamento ir Tarybos reglamento (EB) Nr. 216/2008 (9) reglamento sąveikos ir saugos įgyvendinimo taisyklėmis. Visų pirma remiamasi Reglamento (EB) Nr. 552/2004 Bendrijos specifikacijomis ir Reglamento (EB) Nr. 216/2008 priimtinomis laikymosi priemonėmis ir sertifikavimo specifikacijomis;

               d)

               nustatoma, ar reikia naujų sąveikos ir saugos įgyvendinimo taisyklių, Bendrijos specifikacijų ir civilinių standartų, kurie būtų naudingi įgyvendinant projektus ir juos taikant karinėje srityje, atsižvelgiant į karinių ir civilinių sistemų lygiavertiškumą; ir

               e)

               atsižvelgiama į aktualius diegimo elementus, nurodytus Tinklo strateginiame plane ir Tinklo valdytojo Tinklo veiklos plane.

         5 straipsnis
   Parengimas, priėmimas ir įgyvendinimas
   1.   Bendrų projektų pasiūlymus Komisija rengia pagal 4 straipsnio reikalavimus.
   2.   Komisijai padeda Tinklo valdytojas, Europos aviacijos saugos agentūra, Veiklos rezultatų vertinimo įstaiga – laikydamiesi savo atitinkamų funkcijų ir pareigų sričių, kaip apibrėžta pagrindiniuose Bendro Europos dangaus teisės aktuose, taip pat SESAR bendroji įmonė, Eurokontrolė, Europos standartizavimo organizacijos, Europos civilinės aviacijos įrangos organizacija (EUROCAE) ir diegimo administratorius. Šios įstaigos pasirūpina, kad dalyvautų veiklą vykdančios suinteresuotosios šalys ir gamybos pramonė.
   3.   Pagal Reglamento (EB) Nr. 549/2004 6 ir 10 straipsnius Komisija tariasi su suinteresuotosiomis šalimis, taip pat savo kompetencijos srities klausimais Europos gynybos agentūroje, kad būtų lengviau koordinuoti kariškių nuomones, ir konsultuojančių ekspertų grupėje dėl savo bendrų projektų pasiūlymų Bendro Europos dangaus socialinių aspektų.
   4.   Komisija užtikrina, kad bendrų projektų pasiūlymams pritartų oro erdvės naudotojai ir antžeminę veiklą vykdančios suinteresuotosios šalys, kurios yra būtinos konkrečiam bendram projektui įgyvendinti. Tuo tikslu oro erdvės naudotojai įsteigia oro erdvės naudotojų atstovų grupę.
   5.   Bendrus projektus ir visus jų pakeitimus Komisija priima Reglamento (EB) Nr. 550/2004 15a straipsnio 3 dalyje nurodyta tvarka.
   6.   Bendri projektai įgyvendinami vykdant įgyvendinimo projektus ir pagal III skyriaus 2 skirsnyje apibrėžtą diegimo programą.
   6 straipsnis
   Stebėjimas
   1.   Bendrų projektų įgyvendinimą ir jų poveikį EATMN veiklos rezultatams Komisija stebi taikydama konkrečius ataskaitų teikimo reikalavimus. Tuos reikalavimus Komisija nustato pagal 9 straipsnio 5 dalyje nurodytos partnerystės taisykles.
   2.   Stebėdama bendrų projektų veiksmingumą EATM veiklos rezultatų atžvilgiu, Komisija kuo daugiau naudojasi esamomis stebėjimo ir ataskaitų teikimo priemonėmis; jai padeda, visų pirma, Tinklo valdytojas ir Rezultatų vertinimo įstaiga (pagal reglamentus (ES) Nr. 677/2011 ir (ES) Nr. 691/2010); stebėti saugos aspektus jai padeda Europos aviacijos saugos agentūra.
   3.   Apie bendrų projektų įgyvendinimą informuojamas Bendro dangaus komitetas.
   III   SKYRIUS

      DIEGIMO VALDYMAS IR PASKATOS

      1   SKIRSNIS

         Diegimo valdymas

   7 straipsnis
   Bendrieji principai
   1.   Diegimo valdymu užtikrinama, kad bendri projektai būtų įgyvendinami laiku, suderintai ir koordinuotai, taip pat užtikrinama sąsaja su pramoninimu ir kuriamos geresnės jo sąlygos.
   2.   Diegimo valdymas sudarytas iš: politikos lygmens, administravimo lygmens ir įgyvendinimo lygmens.
   8 straipsnis
   Politikos lygmuo
   1.   Politikos lygmens atstovai atsako už SESAR diegimo priežiūrą ir užtikrina, kad diegiant būtų laikomasi pagrindinių Bendro Europos dangaus teisės aktų ir garantuojamas viešasis interesas.
   2.   Komisija atsako už šį politikos lygmenį ir ypač už:

               a)

               bendrų projektų parengimą ir priėmimą pagal 5 straipsnį;

               b)

               diegimo administratoriaus atranką, diegimo programos patvirtinimą ir įgyvendinimo projektų atranką;

               c)

               diegimo administratoriui ir įgyvendinimo projektams skirtų Sąjungos lėšų administravimą;

               d)

               SESAR diegimo paskatų nustatymą ir partnerystės susitarimų, pagal 9 straipsnio 5 dalį sudarytų su diegimo administratoriumi, taip pat kitų aktualių įgyvendinimo susitarimų vykdymo užtikrinimą;

               e)

               civilinių ir karinių suinteresuotųjų šalių dalyvavimo skatinimą;

               f)

               bendradarbiavimo ir koordinavimo su trečiosiomis šalimis plėtojimą;

               g)

               koordinavimo su standartizavimo ir sertifikavimo organizacijomis ir įstaigomis užtikrinimą siekiant sukurti geresnes pramoninimo sąlygas ir skatinti OEV funkcijų sąveikumą;

               h)

               bendrų projektų įgyvendinimo stebėjimą ir jų naudą siekiant visos Europos Sąjungos masto veiklos rezultatų tikslų;

               i)

               rekomendacijų teikimą veiklą vykdančioms suinteresuotosioms šalims ir valstybėms narėms.

         3.   Komisijai padeda Bendro dangaus komitetas, Pramonės konsultacinis organas, konsultuojančių ekspertų grupė (Bendro Europos dangaus socialinių aspektų klausimais), nacionalinės priežiūros institucijos ir Veiklos rezultatų vertinimo įstaiga, laikydamiesi savo atitinkamų funkcijų ir pareigų sričių, kaip apibrėžta pagrindiniuose Bendro Europos dangaus teisės aktuose. Su Bendro dangaus komitetu Komisija gali konsultuotis visais kitais su šio reglamento taikymu susijusiais klausimais.
   4.   Be to, Komisija, atsižvelgdama į atitinkamą įstaigų kompetenciją ir funkcijas, užtikrina, kad dalyvautų:

               a)

               Eurokontrolė (pagal Eurokontrolės ir Sąjungos bendradarbiavimo susitarimus), kad būtų visiškai pasinaudota šios organizacijos specialiosiomis žiniomis ir jos civiline, karine ir paneuropine kompetencija;

               b)

               Europos gynybos agentūra, kad būtų lengviau koordinuoti valstybių narių ir atitinkamų tarptautinių karinių organizacijų kariškių nuomones dėl SESAR diegimo ir kad karinio planavimo struktūros būtų informuojamos apie reikalavimus, kylančius diegiant SESAR;

               c)

               Europos aviacijos saugos agentūra, siekiant užtikrinti, kad į bendrų projektų įgyvendinimą būtų integruoti saugos aspektai, ypač, kai rengiamos būtinos techninės taisyklės, pavyzdžiui, susijusios su oro eismo valdymo ir oro navigacijos paslaugų sistemų ir sudedamųjų dalių projektavimu, gamyba ir technine priežiūra, taip pat taisyklės dalyvaujantiems darbuotojams ir organizacijoms;

               d)

               SESAR bendroji įmonė, siekiant užtikrinti nuolatinį ryšį tarp SESAR mokslinių tyrimų, plėtros, inovacijų bei patikrinimo veiklos ir SESAR diegimo, kad bendri projektai ir diegimo programos atitiktų OEV pagrindinį planą.

               e)

               Europos standartizavimo organizacijos ir EUROCAE, pastaroji visų pirma tam, kad būtų lengviau vykdyti ir stebėti pramonės standartizavimo procesą ir taikyti priimtus standartus.

         9 straipsnis
   Administravimo lygmuo
   1.   Už administravimo lygmenį atsako diegimo administratorius.
   2.   Diegimo administratorius visų pirma:

               a)

               pagal 2 skirsnį parengia, pasiūlo, tvarko ir įgyvendina diegimo programą;

               b)

               susieja veiklą vykdančias suinteresuotąsias šalis, būtinas bendriems projektams įgyvendinti;

               c)

               pagal diegimo programą parengia tvarką ir sprendimų priėmimo procesus, kuriais užtikrinamas įgyvendinimo projektų ir susijusių investicijų veiksmingas sinchronizavimas ir bendras koordinavimas;

               d)

               užtikrina veiksmingą rizikos ir interesų konflikto valdymą;

               e)

               pataria Komisijai klausimais, susijusiais su bendrų projektų įgyvendinimu ir naujų bendrų projektų rengimu;

               f)

               įgyvendina Komisijos sprendimus ir užtikrina bei stebi jų įgyvendinimą įgyvendinimo lygmeniu;

               g)

               nustato tinkamiausius finansavimo mechanizmus, kuriuose derinamos viešosios ir privačiosios lėšos;

               h)

               stebi diegimo programos įgyvendinimą;

               i)

               teikia atskaitas Komisijai;

               j)

               užtikrina reikiamą koordinavimą su nacionalinėmis priežiūros institucijomis.

         3.   Diegimo administratorius – veiklą vykdančių suinteresuotųjų šalių grupių arba pavienių veiklą vykdančių suinteresuotųjų šalių, įskaitant iš šalis trečiųjų valstybių, organizacija, veikianti pagal atitinkamose Sąjungos finansavimo programose nustatytas taisykles. Veiklą vykdančios suinteresuotosios šalys diegimo administratoriaus veikloje gali dalyvauti per funkcinių oro erdvės blokų (angl. Functional Airspace Blocks, FAB) struktūras.
   4.   Diegimo administratorius, inter alia, įrodo, kad gali:

               a)

               atstovauti veiklą vykdančioms suinteresuotosioms šalims, būtinoms bendriems projektams įgyvendinti;

               b)

               valdyti tarptautines įgyvendinimo programas;

               c)

               suprasti lėšų teikimo ir finansavimo mechanizmus ir finansavimo programų valdymą; ir

               d)

               naudodamasis esamomis struktūromis įtraukti visas veiklą vykdančias suinteresuotąsias šalis.

         5.   Diegimo administratoriaus narius Komisija atrenka sudarydama partnerystės pagrindų susitarimą po kvietimo teikti paraiškas pagal 2012 m. spalio 29 d. Komisijos deleguotojo reglamento (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (10) (Taikymo taisyklės) 178 straipsnį. Pagal Taikymo taisykles kvietime teikti paraiškas nustatomi diegimo administratoriaus narių tikslai, reikalavimai ir atrankos kriterijai. Apie diegimo administratoriaus atrankos procesą informuojamas Bendro dangaus komitetas.
   6.   Diegimo administratoriaus nariai įgyvendina bent vieną projektą arba jo dalį.
   7.   Diegimo administratorius sudaro deramus bendradarbiavimo susitarimus su Tinklo valdytoju, SESAR bendrąja įmone ir kariškiais. Derami bendradarbiavimo susitarimai pateikiami Komisijai patvirtinti. Bendradarbiavimo turinys:

               a)

               diegimo administratorius ir Tinklo valdytojas bendradarbiauja siekdami užtikrinti, kad jų užduotys būtų vykdomos be darbo dubliavimo arba konkurencijos, ypač, kiek tai susiję su diegimo aspektais, kurie veikia tinklo infrastruktūrą, oro erdvės organizavimą ir veiklos rezultatus, taip pat nuoseklumą su Tinklo strateginiu planu ir Tinklo veiklos planu; laikydamasis savo įgaliojimų, Tinklo valdytojas padeda diegimo administratoriaus nariams pagal Reglamento (ES) Nr. 677/2011 4 straipsnio 1 dalies i punktą ir 4 straipsnio 3 dalies b punktą;

               b)

               diegimo administratorius bendradarbiauja su SESAR bendrąja įmone siekdamas užtikrinti būtiną ryšį tarp SESAR mokslinių tyrimų, plėtros, inovacijų bei patvirtinimo veiklos ir SESAR diegimo, taip pat konsultuojasi su SESAR bendrąja įmone dėl prioritetų ir kūrimo etapu padarytos pažangos, susijusios su pramoninimo klausimais ir nuoseklumo su OEV pagrindiniu planu užtikrinimu;

               c)

               diegimo administratorius pasirūpina koordinavimu su kariškiais, kad būtų išvengta neigiamo poveikio nacionalinės ir kolektyvinės gynybos pajėgumui.

         8.   Diegimo administratorius tinkamai atsižvelgia į 7 dalyje nurodytų subjektų nuomonę, kai priima sprendimus, kurie gali paveikti šių subjektų veiklą.
   9.   Jei diegimo administratorius ir 7 dalyje nurodyti subjektai nesutaria, diegimo administratorius klausimą perduoda Komisijai, kad ši priimtų sprendimą. Diegimo administratorius vykdo Komisijos sprendimą.
   10.   Diegimo administratorius pasirūpina užsitikrinti gamybinės pramonės pagalbą sudarydamas bendradarbiavimo susitarimus (apie juos pranešama Komisijai), kad gautų, inter alia, informaciją apie gaminių pramoninimą.
   11.   Jei yra lėšų ir pagal atitinkamų finansavimo programų sąlygas, Komisija finansinę paramą diegimo administratoriui teikia tik 2 dalyje nurodytoms jo užduotims vykdyti.
   10 straipsnis
   Įgyvendinimo lygmuo
   1.   Įgyvendinimo lygmenį sudaro projektai, kuriuos atrenka Komisija bendriems projektams pagal diegimo programą įgyvendinti.
   2.   Įgyvendinimo projektus Komisija atrenka skelbdama kvietimus teikti diegimo programos įgyvendinimo paraiškas ir laikydamasi atitinkamų Sąjungos finansavimo programų taisyklių ir procedūrų.
   3.   Remiantis gamybinės pramonės pateikta informacija, projektų įgyvendinimo pasiūlymuose tinkamai atsižvelgiama į šiems projektams reikalingų pramoninimo procesų brandą, ypač į įgyvendinimo projektų poveikį senosioms OEV sistemoms, techninėms galimybėms, sąnaudų prognozėms ir techninių sprendimų planams.
   4.   Įgyvendinimo projektai ir jų vykdymas atitinka su Komisija sutartas sąlygas.

      2   SKIRSNIS

         Diegimo programa

   11 straipsnis
   Tikslas
   1.   Diegimo programoje pateikiamas išsamus ir struktūrinis visos veiklos, kurią reikia atlikti diegiant bendriems projektams įgyvendinti būtinas technologijas, procedūras ir pažangaus darbo metodus, planas. Jame ši veikla suskirstoma į įgyvendinimo projektus ir nurodoma susijusi rizika, taip pat jos mažinimo priemonės, geografinė apimtis, tvarkaraštis ir veiklą vykdančios suinteresuotosios šalys, atsakingos už įgyvendinimo projektų vykdymą.
   2.   Diegimo programa remiamasi administravimo ir įgyvendinimo lygmenyse.
   3.   Diegimo programa yra partnerystės pagrindų susitarimo dalykas, todėl diegimo administratoriaus nariai įsipareigoja ją įgyvendinti.
   12 straipsnis
   Parengimas ir įgyvendinimas
   1.   Diegimo programos pasiūlymą ir visus jos pakeitimo pasiūlymus diegimo administratorius pateikia Komisijai patvirtinti.
   2.   Rengiamus diegimo programos pasiūlymus arba jos pakeitimo pasiūlymus diegimo administratorius pagal 9 straipsnio 7 dalį derina su Tinklo valdytoju, SESAR bendrąja įmone ir kariškiais.
   3.   Priėmusi kiekvieną bendrą projektą, Komisija diegimo administratoriaus prašo pritaikyti diegimo programą.

      3   SKIRSNIS

         Paskatos

   13 straipsnis
   Sąjungos finansavimas
   1.   Sąjungos finansavimas, kuriuo remiamas SESAR diegimas, skiriamas visų pirma 10 straipsnyje numatytiems įgyvendinimo projektams, kurie Sąjungos finansavimui atrinkti pagal atitinkamų Sąjungos finansavimo programų taisykles ir procedūras.
   2.   Komisija įformina Sąjungos finansavimui atrinktų įgyvendinimo projektų susitarimų dokumentus. Šiuose dokumentuose nustatomos baudos už diegimo programos nevykdymą ir įgyvendinimo projektų nevykdymą.
   14 straipsnis
   Kitos paskatos
   1.   SESAR diegimo paskatos pagal Reglamentą (EB) Nr. 1794/2006 ir Reglamentą (ES) Nr. 691/2010 gali būti nustatytos rengiant bendrus projektus.
   2.   Pagal 13 straipsnį skirtas Sąjungos finansavimas laikomas Reglamento (EB) Nr. 1794/2006 2 straipsnio k punkte apibrėžtomis kitomis pajamomis.
   IV   SKYRIUS

      BAIGIAMOSIOS NUOSTATOS

   15 straipsnis
   Peržiūra
   Komisija peržiūri bendrų projektų įgyvendinimą iki antrojo atskaitinio laikotarpio, nustatyto Reglamento (ES) Nr. 691/2010 7 straipsniu, pabaigos.
   16 straipsnis
   Įsigaliojimas
   Šis reglamentas įsigalioja pirmą dieną po jo paskelbimo Europos Sąjungos Oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 3 d.

            Komisijos vardu

            Pirmininkas

         José Manuel BARROSO

      (1)  OL L 96, 2004 3 31, p. 10.

      (2)  OL L 96, 2004 3 31, p. 1.

      (3)  COM(2011) 923 galutinis.

      (4)  OL L 185, 2011 7 15, p. 1.

      (5)  OL L 64, 2007 3 2, p. 1.

      (6)  OL L 341, 2006 12 7, p. 3

      (7)  OL L 201, 2010 8 3, p. 1.

      (8)  OL L 96, 2004 3 31, p. 26.

      (9)  OL L 79, 2008 3 19, p. 1.

      (10)  OL L 362, 2012 12 31, p. 1.


title: 2012 m. lapkričio 20 d. Komisijos įgyvendinimo reglamentas (ES) Nr. 1086/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
21.11.2012

               LT

               Europos Sąjungos oficialusis leidinys

               L 322/4

         KOMISIJOS ĮGYVENDINIMO REGLAMENTAS (ES) Nr. 1086/2012
   2012 m. lapkričio 20 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 20 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  38,5

                  MA

                  46,1

                  MK

                  32,3

                  TR

                  69,6

                  ZZ

                  46,6

                  0707 00 05

                  AL

                  57,9

                  EG

                  209,3

                  MK

                  42,0

                  TR

                  135,7

                  ZZ

                  111,2

                  0709 93 10

                  MA

                  139,0

                  TR

                  106,6

                  ZZ

                  122,8

                  0805 20 10

                  MA

                  101,2

                  ZA

                  144,8

                  ZZ

                  123,0

                  0805 20 30, 0805 20 50, 0805 20 70, 0805 20 90

                  CN

                  65,5

                  HR

                  39,9

                  TR

                  80,6

                  ZA

                  193,6

                  ZZ

                  94,9

                  0805 50 10

                  TR

                  86,7

                  ZA

                  65,4

                  ZZ

                  76,1

                  0808 10 80

                  CA

                  156,2

                  CL

                  151,2

                  CN

                  79,8

                  MK

                  36,9

                  NZ

                  162,5

                  US

                  192,3

                  ZA

                  121,9

                  ZZ

                  128,7

                  0808 30 90

                  CN

                  46,9

                  TR

                  106,9

                  ZZ

                  76,9

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2013 m. kovo 19 d. Komisijos įgyvendinimo reglamentas (ES) Nr. 277/2013 dėl tam tikrų prekių klasifikavimo Kombinuotojoje nomenklatūroje

text:
23.3.2013

               LT

               Europos Sąjungos oficialusis leidinys

               L 84/11

         KOMISIJOS ĮGYVENDINIMO REGLAMENTAS (ES) Nr. 277/2013
   2013 m. kovo 19 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 19 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Plastikinis gaminys su keliomis mažomis kiaurymėmis. Jis sudaro jungties izoliacinį korpusą. Jame nėra metalinių kontaktų, gnybtų ar kokių nors kitų laidžiųjų medžiagų.
                  Gaminio paskirtis – izoliuoti ir laikyti vietoje elektros laidų galus su jungtimis (gnybtais) ar kontaktiniais elementais.
                  Laidai įkišami į jungties korpuso kiaurymes. Gaminys izoliuoja laidžiuosius kontaktus, kad jie nesiliestų tarpusavyje ir nesukeltų trumpojo sujungimo, ir apsaugo nuo išorės aplinkos, kad nepatektų, pvz., nešvarumų.

                      (1) Žr. paveikslą.

                  8547 20 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos a punktu ir KN kodus 8547 ir 8547 20 00 atitinkančiais prekių aprašymais.
                  Gaminys pagamintas vien iš nelaidžiosios medžiagos ir skirtas naudoti izoliavimo tikslais; tai plastikinis izoliacinis įtaisas (taip pat žr. Suderintos sistemos paaiškinimų 8547 pozicijos paaiškinimų A punkto pirmą pastraipą).
                  Gaminys nepriskirtinas 8538 pozicijai kaip dalis, tinkama naudoti vien tik arba daugiausia su aparatais, klasifikuojamais 8535, 8536 arba 8537 pozicijoje, nes yra paminėtas 8547 pozicijoje ir todėl klasifikuotinas priskiriant jį atitinkamai pozicijai pagal XVI skyriaus 2 pastabos a punktą.
                  Todėl gaminys klasifikuotinas kaip plastikinis izoliacinis įtaisas priskiriant KN kodą 8547 20 00.

         (1)  Paveikslas pateikiamas tik dėl informacijos.


title: 2012 m. balandžio 16 d. Komisijos įgyvendinimo reglamentas (ES) Nr. 324/2012, kuriuo iš dalies keičiamos Įgyvendinimo reglamente (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011–2012 prekybos metais

text:
17.4.2012

               LT

               Europos Sąjungos oficialusis leidinys

               L 105/43

         KOMISIJOS ĮGYVENDINIMO REGLAMENTAS (ES) Nr. 324/2012
   2012 m. balandžio 16 d.
   kuriuo iš dalies keičiamos Įgyvendinimo reglamente (ES) Nr. 971/2011 nustatytos kai kurių cukraus sektoriaus produktų tipinės kainos ir papildomi importo muitai 2011–2012 prekybos metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2006 m. birželio 30 d. Komisijos reglamentą (EB) Nr. 951/2006, nustatantį išsamias Tarybos reglamento (EB) Nr. 318/2006 įgyvendinimo taisykles dėl prekybos su trečiosiomis šalimis cukraus sektoriuje (2), ypač į jo 36 straipsnio 2 dalies antros pastraipos antrąjį sakinį,
   kadangi:

               (1)

               tipinės kainos ir papildomų importo muitų dydžiai, taikytini baltajam cukrui, žaliaviniam cukrui ir kai kuriems sirupams 2011–2012 prekybos metams buvo nustatyti Komisijos įgyvendinimo reglamente (ES) Nr. 971/2011 (3). Šios kainos ir muitų dydžiai buvo paskutinį kartą pakeisti Komisijos įgyvendinimo reglamente (ES) Nr. 318/2012 (4);

               (2)

               šiuo metu Komisijos turimi duomenys rodo, kad reikia iš dalies pakeisti minėtus dydžius pagal Reglamente (EB) Nr. 951/2006 36 straipsnį;

               (3)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 951/2006 36 straipsnyje išvardytiems produktams taikomos tipinės kainos ir papildomi importo muitai 2011–2012 prekybos metams, numatyti Įgyvendinimo reglamente (ES) Nr. 971/2011, yra iš dalies pakeičiami ir nurodomi šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 16 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 178, 2006 7 1, p. 24.

      (3)  OL L 254, 2011 9 30, p. 12.

      (4)  OL L 103, 2012 4 13, p. 47.

      PRIEDAS

         Iš dalies pakeisti baltojo cukraus, žaliavinio cukraus ir produktų, kurių KN kodas yra 1702 90 95, tipinių kainų ir papildomų importo muitų dydžiai, taikomi nuo 2012 m. balandžio 17 d.

                  (EUR)

                  KN kodas

                  Tipinė kaina už 100 kg neto atitinkamo produkto

                  Papildomas muitas už 100 kg neto atitinkamo produkto

                  1701 12 10 (1)

                  41,09

                  0,00

                  1701 12 90 (1)

                  41,09

                  2,28

                  1701 13 10 (1)

                  41,09

                  0,00

                  1701 13 90 (1)

                  41,09

                  2,58

                  1701 14 10 (1)

                  41,09

                  0,00

                  1701 14 90 (1)

                  41,09

                  2,58

                  1701 91 00 (2)

                  46,48

                  3,53

                  1701 99 10 (2)

                  46,48

                  0,39

                  1701 99 90 (2)

                  46,48

                  0,39

                  1702 90 95 (3)

                  0,46

                  0,24

         (1)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo III dalyje.

         (2)  Nustatoma už standartinę kokybę, kaip ji apibrėžta Reglamento (EB) Nr. 1234/2007 IV priedo II dalyje.

         (3)  Nustatoma už kiekvieną proc. sacharozės kiekio.


title: 2015 m. spalio 23 d. Komisijos įgyvendinimo reglamentas (ES) 2015/1931, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Huile d'olive de Nice (SKVN)]

text:
28.10.2015

               LT

               Europos Sąjungos oficialusis leidinys

               L 282/9

         KOMISIJOS ĮGYVENDINIMO REGLAMENTAS (ES) 2015/1931
   2015 m. spalio 23 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Huile d'olive de Nice (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Huile d'olive de Nice“, kuri įregistruota Komisijos reglamentu (EB) Nr. 2400/96 (2), iš dalies pakeistu Komisijos reglamentu (EB) Nr. 417/2006 (3), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Huile d'olive de Nice“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. spalio 23 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  1996 m. gruodžio 17 d. Komisijos reglamentas (EB) Nr. 2400/96 dėl tam tikrų pavadinimų įtraukimo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą „Saugomų kilmės vietos nuorodų ir saugomų geografinių nuorodų registrą“ (OL L 327, 1996 12 18, p. 11).

      (3)  2006 m. kovo 10 d. Komisijos reglamentas (EB) Nr. 417/2006, papildantis Reglamento (EB) Nr. 2400/96 dėl tam tikrų pavadinimų įtraukimo į „Saugomų kilmės vietos nuorodų ir saugomų geografinių nuorodų registrą“ priedą [Pimiento Asado del Bierzo (SGN), Fico bianco del Cilento (SKVN), Melannurca Campana (SGN), Montes de Granada (SKVN), Huile d'olive de Nice (SKVN), Aceite de la Rioja (SKVN), Antequera (SKVN)], (OL L 72, 2006 3 11, p. 8).

      (4)  OL C 204, 2015 6 20, p. 24.


title: 2013 m. vasario 26 d. Komisijos įgyvendinimo reglamentas (ES) Nr. 173/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
27.2.2013

               LT

               Europos Sąjungos oficialusis leidinys

               L 55/25

         KOMISIJOS ĮGYVENDINIMO REGLAMENTAS (ES) Nr. 173/2013
   2013 m. vasario 26 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. vasario 26 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  82,8

                  MA

                  71,9

                  TN

                  91,2

                  TR

                  107,0

                  ZZ

                  88,2

                  0707 00 05

                  EG

                  191,6

                  MA

                  170,1

                  TR

                  180,4

                  ZZ

                  180,7

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  42,1

                  TR

                  138,7

                  ZZ

                  90,4

                  0805 10 20

                  EG

                  49,3

                  IL

                  71,3

                  MA

                  57,7

                  TN

                  53,7

                  TR

                  61,4

                  ZZ

                  58,7

                  0805 20 10

                  EG

                  165,0

                  IL

                  155,4

                  MA

                  102,9

                  ZA

                  73,9

                  ZZ

                  124,3

                  0805 20 30, 0805 20 50, 0805 20 70, 0805 20 90

                  EG

                  57,7

                  IL

                  137,9

                  MA

                  118,4

                  PK

                  99,7

                  TR

                  77,7

                  US

                  127,1

                  ZA

                  105,9

                  ZZ

                  103,5

                  0805 50 10

                  TR

                  74,3

                  ZZ

                  74,3

                  0808 10 80

                  CN

                  83,7

                  MK

                  31,3

                  US

                  148,7

                  ZZ

                  87,9

                  0808 30 90

                  AR

                  144,1

                  CL

                  206,9

                  CN

                  84,0

                  TR

                  179,9

                  US

                  187,5

                  ZA

                  111,7

                  ZZ

                  152,4

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. lapkričio 19 d. Komisijos įgyvendinimo reglamentas (ES) 2015/2094 dėl asignavimų, perkeltų iš 2015 finansinių metų, kompensavimo remiantis Europos Parlamento ir Tarybos reglamento (ES) Nr. 1306/2013 26 straipsnio 5 dalimi

text:
20.11.2015

               LT

               Europos Sąjungos oficialusis leidinys

               L 303/7

         KOMISIJOS ĮGYVENDINIMO REGLAMENTAS (ES) 2015/2094
   2015 m. lapkričio 19 d.
   dėl asignavimų, perkeltų iš 2015 finansinių metų, kompensavimo remiantis Europos Parlamento ir Tarybos reglamento (ES) Nr. 1306/2013 26 straipsnio 5 dalimi
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 26 straipsnio 6 dalį,
   pasikonsultavusi su Žemės ūkio fondų komitetu,
   kadangi:

               (1)

               remiantis Europos Parlamento ir Tarybos reglamento (ES, Euratomas) Nr. 966/2012 (2) 169 straipsnio 3 dalimi, nepaskirtus asignavimus, susijusius su Europos žemės ūkio garantijų fondo (EŽŪGF) finansuojamais veiksmais, nurodytais Reglamento (ES) Nr. 1306/2013 4 straipsnio 1 dalyje, galima perkelti į kitus finansinius metus. Taip perkeliamų asignavimų suma negali viršyti 2 % pradinių asignavimų ir negali būti didesnė už Europos Parlamento ir Tarybos reglamento (ES) Nr. 1307/2013 (3) 8 straipsnyje nurodyto tiesioginių išmokų koregavimo sumą, taikytą praėjusiais finansiniais metais. Todėl gali atsitikti taip, kad galutiniams gavėjams, kuriems buvo taikomas šis koregavimas, bus mokama papildoma išmoka;

               (2)

               pagal Reglamento (ES) Nr. 1306/2013 26 straipsnio 5 dalį, nukrypdamos nuo Reglamento (ES, Euratomas) Nr. 966/2012 169 straipsnio 3 dalies, valstybės narės turi kompensuoti Reglamento (ES, Euratomas) Nr. 966/2012 169 straipsnio 3 dalyje nurodytus perkeltus asignavimus galutiniams gavėjams, kuriems tais finansiniais metais, į kuriuos perkeliami asignavimai, taikomas koregavimo koeficientas. Šis kompensavimas taikomas tik valstybių narių, kuriose praėjusiais finansiniais metais taikytas finansinės drausmės mechanizmas (4), galutiniams gavėjams;

               (3)

               nustatant kompensuotiną perkeliamų asignavimų sumą, pagal Reglamento (ES) Nr. 1306/2013 26 straipsnio 7 dalį turi būti atsižvelgiama į to reglamento 25 straipsnyje nurodytą žemės ūkio sektoriaus krizių rezervui skirtą, tačiau iki finansinių metų pabaigos kovos su krize priemonėms nepaskirtą sumą;

               (4)

               pagal Komisijos įgyvendinimo reglamento (ES) Nr. 1227/2014 (5) 1 straipsnio 1 dalį finansinės drausmės mechanizmas taikomas tiesioginėms už 2014 m. kalendorinius metus skiriamoms išmokoms siekiant sukurti 433 mln. EUR dydžio krizių rezervą. 2015 finansiniais metais krizių rezervu nepasinaudota;

               (5)

               remiantis valstybių narių 2014 m. spalio 16 d.–2015 m. spalio 15 d. išlaidų deklaracijomis, 2015 finansiniais metais valstybėms narėms faktiškai taikant finansinės drausmės mechanizmą išlaidos buvo sumažintos 409,8 mln. EUR;

               (6)

               todėl nepanaudoti asignavimai, atitinkantys 409,8 mln. EUR sumą, kuria 2015 finansiniais metais taikant finansinės drausmės mechanizmą sumažintos išlaidos ir kuri neviršija 2 % pradinių asignavimų, gali būti perkelti į 2016 finansinius metus, kai Komisija priims sprendimą pagal Reglamento (ES, Euratomas) Nr. 966/2012 169 straipsnio 3 dalies penktą pastraipą;

               (7)

               siekiant užtikrinti, kad šie asignavimai galutiniams gavėjams būtų kompensuoti proporcingai pagal finansinės drausmės mechanizmą taikyto koregavimo sumai, Komisija turėtų nustatyti sumas, kurias valstybės narės gali panaudoti kompensacijoms išmokėti;

               (8)

               kad nereikėtų raginti valstybių narių atlikti papildomą tokios kompensacijos mokėjimą, šis reglamentas turi būti taikomas nuo 2015 m. gruodžio 1 d. Todėl šiame reglamente nustatytos sumos yra galutinės ir, nedarant poveikio sumažinimų taikymui pagal Reglamento (ES) Nr. 1306/2013 41 straipsnio 1 dalį, taikomos kitiems koregavimams, į kuriuos atsižvelgiama sprendime dėl mėnesio išmokos, susijusiame su valstybių narių mokėjimo agentūrų 2015 m. spalio mėn. išlaidomis, pagal Reglamento (ES) Nr. 1306/2013 18 straipsnio 3 dalį ir išskaitymams bei papildomoms išmokoms pagal to reglamento 18 straipsnio 4 dalį arba sprendimams, kurie bus priimti pagal sąskaitų atitikties patvirtinimo procedūrą;

               (9)

               pagal Reglamento (ES, Euratomas) Nr. 966/2012 169 straipsnio 3 dalį nepaskirtus asignavimus galima perkelti tik į ateinančius finansinius metus. Todėl Komisija turėtų nustatyti valstybių narių išlaidų, kompensuotinų pagal Reglamento (ES) Nr. 1306/2013 26 straipsnio 5 dalį, tinkamumo finansuoti datas, atsižvelgdama į finansinius žemės ūkio metus, apibrėžtus to reglamento 39 straipsnyje;

               (10)

               siekiant atsižvelgti į trumpą laikotarpį nuo pranešimo apie tai, kaip valstybės narės pagal pasidalijamąjį valdymą 2014 m. spalio 16 d.–2015 m. spalio 15 d. įvykdė 2015 m. EŽŪGF asignavimų biudžetą, iki 2015 m. gruodžio 1 d., kai būtina pradėti taikyti šį reglamentą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Asignavimų sumos, kurios pagal Reglamento (ES, Euratomas) Nr. 966/2012 169 straipsnio 3 dalį bus perkeltos iš 2015 finansinių metų ir kurios pagal Reglamento (ES) Nr. 1306/2013 26 straipsnio 5 dalį bus valstybėms narėms skirtos išmokėti kompensacijoms galutiniams gavėjams, kuriems 2016 m. finansiniais metais bus taikomas koregavimo koeficientas, nustatomos šio reglamento priede.
   Perkeliamoms sumoms taikomas Komisijos sprendimas dėl asignavimų perkėlimo pagal Reglamento (ES, Euratomas) Nr. 966/2012 169 straipsnio 3 dalies penktą pastraipą.
   2 straipsnis
   Valstybių narių išlaidos, susijusios su perkeltų asignavimų kompensavimu, gali būti finansuojamos iš Sąjungos lėšų tik jei atitinkamos sumos gavėjams buvo išmokėtos iki 2016 m. spalio 16 d.
   3 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2015 m. gruodžio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 19 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 347.

      (2)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (4)  Pagal Reglamento (ES) Nr. 1307/2013 8 straipsnio 2 dalį 2015 finansiniais metais drausmės mechanizmas netaikytas Bulgarijoje, Kroatijoje ir Rumunijoje.

      (5)  2014 m. lapkričio 17 d. Komisijos įgyvendinimo reglamentas (ES) Nr. 1227/2014, kuriuo nustatomas 2014 kalendoriniais metais taikytinas Tarybos reglamente (EB) Nr. 73/2009 numatytų tiesioginių išmokų koregavimo koeficientas ir panaikinamas Komisijos įgyvendinimo reglamentas (ES) Nr. 879/2014 (OL L 331, 2014 11 18, p. 6).

      PRIEDAS

         Sumos, skirtos perkeltiems asignavimams kompensuoti

                  (sumos eurais)

                  Belgija

                  6 288 982

                  Čekija

                  10 759 194

                  Danija

                  10 873 619

                  Vokietija

                  58 750 752

                  Estija

                  1 169 016

                  Airija

                  12 903 416

                  Graikija

                  16 705 610

                  Ispanija

                  53 390 829

                  Prancūzija

                  88 569 550

                  Italija

                  31 012 148

                  Kipras

                  358 950

                  Latvija

                  1 312 744

                  Lietuva

                  3 277 932

                  Liuksemburgas

                  383 255

                  Vengrija

                  13 724 881

                  Мalta

                  34 561

                  Nyderlandai

                  9 323 434

                  Austrija

                  6 729 968

                  Lenkija

                  22 604 718

                  Portugalija

                  6 448 884

                  Slovėnija

                  876 855

                  Slovakija

                  5 282 221

                  Suomija

                  5 438 416

                  Švedija

                  7 499 878

                  Jungtinė Karalystė

                  36 083 758


title: 2016 m. vasario 26 d. Komisijos įgyvendinimo reglamentas (ES) 2016/279, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
27.2.2016

               LT

               Europos Sąjungos oficialusis leidinys

               L 52/27

         KOMISIJOS ĮGYVENDINIMO REGLAMENTAS (ES) 2016/279
   2016 m. vasario 26 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 26 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  236,2

                  MA

                  83,8

                  SN

                  149,8

                  TN

                  116,3

                  TR

                  109,4

                  ZZ

                  139,1

                  0707 00 05

                  JO

                  206,0

                  MA

                  83,5

                  TR

                  171,2

                  ZZ

                  153,6

                  0709 91 00

                  TN

                  173,6

                  ZZ

                  173,6

                  0709 93 10

                  MA

                  42,6

                  TR

                  105,5

                  ZZ

                  74,1

                  0805 10 20

                  EG

                  47,0

                  IL

                  78,2

                  MA

                  56,1

                  TN

                  56,9

                  TR

                  63,4

                  ZZ

                  60,3

                  0805 20 10

                  IL

                  112,1

                  MA

                  84,8

                  TR

                  84,6

                  ZZ

                  93,8

                  0805 20 30, 0805 20 50, 0805 20 70, 0805 20 90

                  IL

                  136,2

                  JM

                  161,2

                  MA

                  110,7

                  TR

                  68,2

                  US

                  146,9

                  ZZ

                  124,6

                  0805 50 10

                  EG

                  90,7

                  MA

                  85,9

                  TR

                  96,6

                  ZZ

                  91,1

                  0808 10 80

                  CL

                  93,2

                  US

                  128,0

                  ZZ

                  110,6

                  0808 30 90

                  CL

                  132,6

                  CN

                  90,6

                  TR

                  156,1

                  ZA

                  102,7

                  ZZ

                  120,5

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. sausio 5 d. Komisijos įgyvendinimo reglamentas (ES) 2016/9 dėl bendro informacijos teikimo ir dalijimosi ja pagal Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) (Tekstas svarbus EEE)

text:
6.1.2016

               LT

               Europos Sąjungos oficialusis leidinys

               L 3/41

         KOMISIJOS ĮGYVENDINIMO REGLAMENTAS (ES) 2016/9
   2016 m. sausio 5 d.
   dėl bendro informacijos teikimo ir dalijimosi ja pagal Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (1), ypač į jo 132 straipsnį,
   kadangi:

               (1)

               pagal Reglamento (EB) Nr. 1907/2006 II ir III antraštinių dalių nuostatas cheminių medžiagų gamintojai ir importuotojai, registruodami tas chemines medžiagas, turi dalytis duomenimis ir bendrai pateikti informaciją Agentūrai;

               (2)

               valdžios institucijų įgyta patirtis, susijusi su Reglamento (EB) Nr. 1907/2006 23 straipsnyje nustatytais cheminių medžiagų, kurioms taikomas pereinamasis laikotarpis, registracijos terminais 2010 m. ir 2013 m., taip pat registracijos pagal REACH seminare, vykusiame 2013 m. gruodžio 10–11 d. Briuselyje, tiesiogiai iš suinteresuotųjų šalių gauta informacija liudija, kad Reglamento (EB) Nr. 1907/2006 nuostatomis dėl dalijimosi informacija ir bendro informacijos pateikimo naudojamasi mažiau negu būtų galima ir jų įgyvendinimas nepateisino lūkesčių. Tai buvo ypač nepalanku mažosioms ir vidutinėms įmonėms;

               (3)

               siekiant, kad Reglamente (EB) Nr. 1907/2006 nustatyta dalijimosi duomenimis sistema būtų veiksminga, būtina skatinti taikyti gero valdymo metodus ir užtikrinti, kad būtų tinkamai laikomasi susitarimų dėl dalijimosi tokiais duomenimis. Todėl reikėtų nustatyti veiksmingo to reglamento nuostatų, susijusių su dalijimusi duomenimis, įgyvendinimo taisykles;

               (4)

               išlaidos, susijusios su dalijimusi informacija ir bendru jos pateikimu pagal Reglamento (EB) Nr. 1907/2006 11 straipsnio 1 dalį, 19 straipsnio 1 dalį, 27 straipsnio 3 dalį ir 30 straipsnio 1 dalį, turėtų būti nustatytos teisingai, skaidriai ir nediskriminuojant;

               (5)

               būtina paaiškinti, kad pagal Reglamento (EB) Nr. 1907/2006 27 straipsnio 3 dalį ir 30 straipsnio 1 dalį turėtų būti dalijamasi tik tomis administracinėmis ir su informacijos pateikimo reikalavimais susijusiomis išlaidomis, kurios susijusios su informacija, kurią susitarimo šalis privalo pateikti registruodama cheminę medžiagą pagal tą reglamentą. Tokios su informacijos pateikimo reikalavimais susijusios išlaidos apima visas su esamo arba būsimo tyrimo atlikimu susijusias išlaidas, kaip antai reikiamų specifikacijų rengimo, sutarties su laboratorija sudarymo ar jos veiklos stebėsenos išlaidas. Taip pat turėtų būti įtraukiamos REACH nustatytų informacijos pateikimo reikalavimų laikymosi išlaidos, nesusijusios su bandymo tyrimų atlikimu;

               (6)

               siekiant užtikrinti, kad duomenimis būtų dalijamasi skaidriai ir veiksmingai, visi susitarimai dėl dalijimosi duomenimis pagal Reglamentą (EB) Nr. 1907/2006 turėtų būti sudaryti taip, kad visos atitinkamos išlaidos būtų aiškiai apibūdintos ir atpažįstamos. Tačiau, jei šio reglamento įsigaliojimo dieną jau sudarytų dalijimosi duomenimis susitarimų šalys yra patenkintos šių susitarimų taikymu, turėtų būti numatyta galimybė nevardyti visų išlaidų, jei visos susitarimo šalys dėl to sutinka;

               (7)

               siekiant užtikrinti, kad dalijimosi duomenimis išlaidos būtų pagrįstos ir būtų tinkamai paskirstomos dalijimosi duomenimis susitarimo šalims, tos šalys turėtų kasmet registruoti patirtas išlaidas ir gautą išlaidų kompensaciją. Pagal Reglamento (EB) Nr. 1907/2006 27 straipsnio 3 dalį ir 30 straipsnio 1 dalį jau sudarytų dalijimosi duomenimis susitarimų šalys turėtų visomis išgalėmis stengtis rasti išlaidų, patirtų prieš įsigaliojant šiam reglamentui, įrodymų;

               (8)

               siekiant nuoseklumo su Reglamento (EB) Nr. 1907/2006 25 straipsnio 3 dalimi ir norint užtikrinti, kad dokumentais būtų įformintos bet kokio tyrimo, kurio duomenys galėtų būti dalijimosi duomenimis susitarimo dalykas, išlaidos, tie metiniai įrašai turėtų būti saugomi bent 12 metų po to, kai tyrimo duomenys pateikiami registruojant cheminę medžiagą pagal tą reglamentą;

               (9)

               dalijimosi duomenimis susitarime turėtų būti pateiktas visų susijusių išlaidų dalijimosi modelis. Kiekviename išlaidų dalijimosi modelyje turėtų būti numatytas išlaidų kompensavimo mechanizmas, kad prireikus būtų galima patikslinti kiekvieno registruotojo mokamą išlaidų dalį, kai prie to susitarimo vėliau prisijungia kiti registruotojai;

               (10)

               siekiant užtikrinti, kad dalijimosi duomenimis susitarimų, kurie šio reglamento įsigaliojimo dieną jau buvo sudaryti, šalims nebūtų užkrauta pernelyg didelė administracinė našta, toms šalims turėtų būti leidžiama nevykdyti prievolės įtraukti išlaidų kompensavimo mechanizmą, jei su tuo sutinka visos susitarimo šalys. Tačiau jei prie tokių jau sudarytų susitarimų nori prisijungti potencialūs registruotojai, jie turėtų turėti teisę reikalauti išlaidų kompensavimo mechanizmą įtraukti;

               (11)

               siekiant teisinio aiškumo reikėtų aiškiai nustatyti, kad pagal Reglamento (EB) Nr. 1907/2006 50 straipsnio 4 dalį su cheminės medžiagos vertinimo sprendimu susijusios išlaidos taip pat gali būti taikomos registruotojams, kurie jau nutraukė savo veiklą pagal to reglamento 50 straipsnio 2 arba 3 dalį;

               (12)

               principas „viena cheminė medžiaga – viena registracija“, kuriuo grindžiamas Reglamento (EB) Nr. 1907/2006 II ir III antraštinių dalių taikymas, turėtų būti dar labiau įtvirtintas – Agentūrai turėtų tekti aiškesnis vaidmuo užtikrinant, kad visa pateikiama su ta pačia chemine medžiaga susijusi informacija būtų tos pačios pagal tą reglamentą atliekamos registracijos dalis;

               (13)

               turėtų būti aiškiai nustatyta, kad tais atvejais, kai norėdama įregistruoti cheminę medžiagą pagal Reglamentą (EB) Nr. 1907/2006 susitarimo šalis neprivalo atlikti bandymų su stuburiniais gyvūnais, ta šalis neprivalo su kitais registruotojais dalytis duomenimis apie tą pačią cheminę medžiagą ir gali 10 straipsnio a punkte nurodytą informaciją pateikti atskirai pagal to reglamento 11 straipsnio 3 dalį arba 19 straipsnio 2 dalį;

               (14)

               siekiant užtikrinti, kad tai derėtų su principu „viena cheminė medžiaga – viena registracija“, Agentūra turėtų užtikrinti, kad, kai 10 straipsnio a punkte nurodyta informacija teikiama atskirai ir toks informacijos teikimas pagrįstas Reglamento (EB) Nr. 1907/2006 11 straipsnio 3 dalimi arba 19 straipsnio 2 dalimi, ji vis tiek būtų laikoma tos cheminės medžiagos esamos registracijos dalimi;

               (15)

               siekiant skatinti kurti ir naudoti alternatyvius pavojingų cheminių medžiagų vertinimo metodus ir atlikti kuo mažiau bandymų su gyvūnais, šiuo reglamentu skatinama dalytis į registruojamą cheminę medžiagą struktūriškai panašios (grupavimo arba analogijos metodu) cheminės medžiagos atitinkamų tyrimų (kuriems naudoti arba nenaudoti gyvūnai) duomenimis;

               (16)

               šiame reglamente numatytos priemonės atitinka pagal Reglamento (EB) Nr. 1907/2006 133 straipsnį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomos susitarimų šalių konkrečios pareigos ir prievolės, kai pagal Reglamentą (EB) Nr. 1907/2006 reikalaujama dalytis informacija ir susijusiomis išlaidomis.
   2 straipsnis
   Skaidrumas
   1.   Jei keli tos pačios cheminės medžiagos registruotojai arba informacijos apie cheminę medžiagą apsikeitimo forumo (SIEF) dalyviai yra pagal Reglamentą (EB) Nr. 1907/2006 įpareigoti dalytis informacija, jie visomis išgalėmis stengiasi susitarti dėl dalijimosi ta informacija. Toks dalijimosi duomenimis susitarimas, kuris sudaromas tik tarp asmenų arba subjektų, kuriems taikomas tas reglamentas, turi būti visoms jo šalims aiškus, suprantamas ir sudarytas iš tokių skirsnių:

               a)

               išsamaus duomenų, kuriais bus dalijamasi, apibūdinimo (įskaitant kiekvieno duomenų vieneto išlaidas); aprašo, kuriame nurodomi Reglamente (EB) Nr. 1907/2006 nustatyti informacijos teikimo reikalavimai, su kuriais susijęs kiekvienas išlaidų punktas, ir pagrindimo, kaip duomenys, kuriais bus dalijamasi, tenkina tą informacijos teikimo reikalavimą;

               b)

               visų išlaidų, susijusių su dalijimosi duomenimis susitarimo rengimu bei administravimu ir su tam duomenų dalijimosi susitarimui taikytinu bendru registruotojų informacijos apie tą pačią cheminę medžiagą pateikimu pagal Reglamentą (EB) Nr. 1907/2006 (toliau – administracinės išlaidos), kiekvieno punkto išsamaus apibūdinimo ir pagrindimo;

               c)

               išlaidų dalijimosi modelio, kuriame numatytas išlaidų kompensavimo mechanizmas.

         2.   Jei šio reglamento įsigaliojimo dieną dalijimosi duomenimis susitarimas jau yra sudarytas, to susitarimo šalys gali bendru sutarimu atsisakyti vykdyti savo įsipareigojimą išsamiai apibūdinti duomenis, kaip nurodyta 1 dalies a ir b punktuose.
   Potencialiam cheminės medžiagos, dėl kurios ankstesni registruotojai jau yra sudarę dalijimosi duomenimis susitarimą, registruotojui, prašančiam pasidalyti tyrimo ar tyrimų serijos duomenimis pagal Reglamento (EB) Nr. 1907/2006 27 ir 30 straipsnius, esamas atsisakymas vykdyti įpareigojimą negalioja, nebent jis ankstesniems registruotojams pateiktų pasirašytą atitinkamą sutikimą, – taigi jis turi teisę prašyti, kad duomenys ir išlaidos būtų išsamiai apibūdinti, kaip nurodyta 1 dalies a ir b punktuose.
   Jei gaunamas toks prašymas, ankstesni registruotojai turi:

               a)

               visas atitinkamas išlaidas, patirtas po šio reglamento įsigaliojimo dienos, išsamiai apibūdinti taip, kaip nurodyta 1 dalies a ir b punktuose;

               b)

               pateikti bet kokio tyrimo, kuris atliktas iki šio reglamento įsigaliojimo dienos ir kurio duomenų prašoma pagal Reglamento (EB) Nr. 1907/2006 30 straipsnio 1 dalį, išlaidų įrodymą;

               c)

               visomis išgalėmis stengtis išsamiai apibūdinti visas kitas atitinkamas išlaidas, įskaitant administracines išlaidas ir tyrimo išlaidas, kurioms b punktas netaikomas, patirtas iki šio reglamento įsigaliojimo, –taip, kaip nurodyta 1 dalies a ir b punktuose.

         Išsamus išlaidų apibūdinimas nedelsiant pateikiamas potencialiam registruotojui.
   3.   Jei tos pačios cheminės medžiagos registruotojai pasidalijo informacija ir bendrai ją pateikė pagal Reglamentą (EB) Nr. 1907/2006, jie kasmet dokumentais įformina visas papildomas su dalijimosi duomenimis susitarimo taikymu susijusias išlaidas.
   Metinę išlaidų dokumentaciją sudaro 1 dalyje nurodyti skirsniai ir – kompensavimo mechanizmo tikslais – įrašai apie visas iš naujų registruotojų gautas išlaidų kompensacijas.
   Jei nėra išsamių dokumentuotų duomenų apie iki šio reglamento įsigaliojimo patirtas išlaidas arba gautas kompensacijas, susitarimo šalys deda visas pastangas, kad apie kiekvienus metus nuo susitarimo taikymo pradžios surinktų tokių išlaidų ir išlaidų kompensacijos įrodymus arba pateiktų kuo tikslesnius apytikrius jų įverčius.
   Registruotojai tokią metinę dokumentaciją saugo bent 12 metų po paskutinio tyrimo duomenų pateikimo ir, gavę prašymą, nemokamai pateikia bet kuriai atitinkamo dalijimosi duomenimis susitarimo šaliai per pagrįstą laiką ir visiškai atsižvelgdami į reikalavimus, susijusius su taikomais registracijos terminais.
   3 straipsnis
   Viena cheminė medžiaga – viena registracija
   1.   Nepažeisdama Reglamento (EB) Nr. 1907/2006 11 straipsnio 3 dalies ir 19 straipsnio 2 dalies nuostatų, Agentūra užtikrina, kad visi tos pačios cheminės medžiagos registruotojai pagal tą reglamentą dalyvautų toje pačioje registracijos procedūroje.
   2.   Jei pagal Reglamento (EB) Nr. 1907/2006 27 straipsnio 6 dalį ir 30 straipsnio 3 dalį Agentūra potencialiam jau įregistruotos cheminės medžiagos registruotojui leidžia daryti nuorodą į prašomą informaciją, ji užtikrina, kad visi atvejai, kai tas potencialus registruotojas vėliau teiks informaciją, būtų laikomi bendro informacijos apie tą cheminę medžiagą teikimo dalimi.
   3.   Jei potencialus registruotojas įvykdo pagal Reglamento (EB) Nr. 1907/2006 26 arba 29 straipsnius jam tenkančias prievoles ir įsitikina, kad, cheminei medžiagai įregistruoti neprivalo dalytis bandymų su stuburiniais gyvūnais duomenimis, jis gali nuspręsti pasinaudoti 11 straipsnio 3 dalimi arba 19 straipsnio 2 dalimi ir atitinkamą to reglamento 10 straipsnio a punkte nurodytą informaciją arba jos dalį pateikti atskirai.
   Tokiais atvejais potencialus registruotojas apie savo sprendimą informuoja visus ankstesnius tos cheminės medžiagos registruotojus. Jis taip pat informuoja Agentūrą, kuri užtikrina, kad informacija, kurią jis pateikė atskirai pagal Reglamento (EB) Nr. 1907/2006 11 straipsnio 3 dalį arba 19 straipsnio 2 dalį, būtų pagal 1 dalį įtraukta į tos cheminės medžiagos registracijos dokumentaciją.
   4 straipsnis
   Teisingumas ir nediskriminavimas
   1.   Pagal Reglamento (EB) Nr. 1907/2006 27 straipsnio 3 dalį ir 30 straipsnio 1 dalį bet kuris cheminės medžiagos registruotojas turi pasidalyti tik informacijos, kurią jis privalo pateikti Agentūrai, kad įvykdytų tame reglamente nustatytus registracijos reikalavimus, išlaidomis. Ši sąlyga taikoma ir administracinėms išlaidoms.
   2.   2 straipsnio 1 dalies c punkte nurodytas išlaidų dalijimosi modelis taikomas visiems tos cheminės medžiagos registruotojams, įskaitant būsimus registruotojus, kurie prie dalijimosi duomenimis susitarimo prisijungs vėliau.
   Išlaidų dalijimosi modelyje visiems konkrečios cheminės medžiagos registruotojams nustatoma, kaip bus dalijamasi išlaidomis, patiriamomis dėl galimo cheminės medžiagos vertinimo sprendimo.
   Tariantis dėl konkretaus išlaidų dalijimosi modelio taip pat atsižvelgiama į tokius veiksnius: numatomą potencialių tos cheminės medžiagos registruotojų skaičių; tikimybę, kad ateityje reikės apie tą cheminę medžiagą pateikti papildomos informacijos, be tos, kurią gali reikėti pateikti dėl galimo cheminės medžiagos vertinimo sprendimo.
   Jei išlaidų dalijimosi modelyje numatyta galimybė kompensuoti išlaidas, susijusias su papildoma reikalaujama informacija apie tą cheminę medžiagą, išskyrus informaciją, kurią gali reikėti pateikti dėl galimo cheminės medžiagos vertinimo sprendimo, ši galimybė pagrindžiama ir dalijimosi duomenimis susitarime nurodoma atskirai nuo kitų išlaidų.
   Informacijos rinkimo siekiant nustatyti, kad tai yra ta pati cheminė medžiaga, išlaidų ankstesni registruotojai ir potencialūs registruotojai nesidalija.
   3.   Remiantis Reglamento (EB) Nr. 1907/2006 27 ir 30 straipsniais, jei dalijimosi duomenimis susitarimo dalyviai negali susitarti dėl tokio išlaidų dalijimosi modelio, visi dalyviai moka vienodą su savo dalyvavimu susijusių išlaidų dalį. Dalis tų išlaidų vis tiek kompensuojamos, jei pagal 4 dalies pirmą pastraipą pavyksta susitarti dėl kompensavimo mechanizmo.
   4.   Kiekviename išlaidų dalijimosi modelyje numatomas 2 straipsnio 1 dalies c punkte nurodytas kompensavimo mechanizmas, kuris apima metodą, pagal kurį kiekvieno dalyvio sumokėta išlaidų dalis jam proporcingai perskirstoma, kai ateityje prie susitarimo prisijungia potencialus registruotojas.
   Nustatant kompensavimo mechanizmą taip pat atsižvelgiama į šiuos veiksnius: tikimybę, kad ateityje dėl tos cheminės medžiagos reikės įvykdyti papildomus registracijos reikalavimus, išskyrus su galimu cheminės medžiagos vertinimo sprendimu susijusius reikalavimus; tam tikrų kompensacijų ekonominį perspektyvumą, jei kompensavimo išlaidos yra didesnės už pačią kompensuotiną sumą.
   5.   Jei šio reglamento įsigaliojimo dieną dalijimosi duomenimis susitarimas jau yra sudarytas, to susitarimo šalys gali bendru sutarimu atsisakyti vykdyti įpareigojimą į savo išlaidų dalijimosi modelį įtraukti kompensavimo mechanizmą.
   Potencialiam registruotojui, kuris ketina prisijungti prie jau sudaryto dalijimosi duomenimis susitarimo, esamas atsisakymas vykdyti įpareigojimą negalioja, nebent jis ankstesniems registruotojams pateiktų pasirašytą atitinkamą sutikimą, – taigi jis turi teisę reikalauti, kad į išlaidų dalijimosi modelį būtų įtrauktas kompensavimo mechanizmas, kaip numatyta šiame reglamente.
   6.   Iš bet kurio registruotojo, kuris jau nutraukė veiklą pagal to Reglamento (EB) Nr. 1907/2006 50 straipsnio 2 arba 3 dalį, pagal to reglamento 50 straipsnio 4 dalį gali būti pareikalauta vis tiek pasidalyti išlaidomis, patiriamomis dėl cheminės medžiagos vertinimo sprendimo.
   5 straipsnis
   Ginčų sprendimas
   1.   Spręsdama ginčą dėl dalijimosi duomenimis pagal Reglamento (EB) Nr. 1907/2006 27 straipsnio 5 dalį ir 30 straipsnio 3 dalį, Agentūra atsižvelgia į tai, kaip susitarimo šalys laikėsi šio reglamento 2, 3 ir 4 straipsniuose nustatytų įpareigojimų.
   2.   Šio reglamento taikymas netrukdo visa apimtimi taikyti visų Sąjungos konkurencijos teisės nuostatų.
   6 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 5 d.

            Komisijos vardu

            Pirmininkas

         Jean-Claude JUNCKER

      (1)  OL L 396, 2006 12 30, p. 1.


title: 2015 m. rugpjūčio 10 d. Komisijos įgyvendinimo reglamentas (ES) 2015/1413, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [„Ogulinski kiseli kupus“/„Ogulinsko kiselo zelje“ (SKVN)]

text:
21.8.2015

               LT

               Europos Sąjungos oficialusis leidinys

               L 220/1

         KOMISIJOS ĮGYVENDINIMO REGLAMENTAS (ES) 2015/1413
   2015 m. rugpjūčio 10 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [„Ogulinski kiseli kupus“/„Ogulinsko kiselo zelje“ (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Kroatijos paraiška įregistruoti pavadinimą „Ogulinski kiseli kupus“/„Ogulinsko kiselo zelje“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Ogulinski kiseli kupus“/„Ogulinsko kiselo zelje“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Pavadinimas „Ogulinski kiseli kupus“/„Ogulinsko kiselo zelje“ (SKVN) įregistruojamas.
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.6 klasei „Vaisiai, daržovės ir grūdai, švieži arba perdirbti“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 10 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 115, 2015 4 10, p. 20.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).